ตลท.รับหลักทรัพย์ RJH เข้าซื้อขายใน SET พรุ่งนี้
ตลท.รับหลักทรัพย์ “โรงพยาบาลราชธานี” หรือ RJH ผู้ดำเนินธุรกิจให้บริการทางการแพทย์ เตรียมเทรด SET 1 ก.ย.นี้ ที่ราคา IPO 16 บ./หุ้น โดยมี บล.ธนชาต เป็นที่ปรึกษาทางการเงิน
31 ส.ค. 2559

ตลาดหลักทรัพย์แห่งประเทศไทย (ตลท.) รับหลักทรัพย์ประเภทหุ้นสามัญ ของบริษัท โรงพยาบาลราชธานี จำกัด (มหาชน) ใช้ชื่อย่อ RJH เข้าซื้อขายใน SET ในกลุ่มอุตสาหกรรมบริการ หมวดธุรกิจการแพทย์ กำหนดวันที่เป็นหลักทรัพย์จดทะเบียน และวันที่เริ่มทำการซื้อขาย ในวันที่ 1 ก.ย.59 มีจำนวนหุ้นจดทะเบียนกับตลท. จำนวน 300,000,000 หุ้น และจำนวนหุ้นชำระแล้ว 300,000,000 หุ้น พาร์หุ้นละ 1 บาท ทุนชำระแล้ว 300,000,000 บาท มีจำนวนหุ้นที่เสนอขายให้กับประชาชนทั่วไปครั้งแรก (IPO) จำนวน 74,999,599 หุ้น ราคา IPO หุ้นละ 16 บาท
อนึ่ง RJH เป็นกลุ่มบริษัทประกอบกิจการสถานพยาบาลประเภทที่รับผู้ป่วยไว้ค้างคืน ในลักษณะโรงพยาบาลทั่วไป (General Hospital) ภายใต้ชื่อ “โรงพยาบาลราชธานี” และ “โรงพยาบาลราชธานี โรจนะ”